PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2003/KV/1/1/215	Bratislava    11. september 2003

Protimonopolný úrad Slovenskej republiky, odbor dohôd obmedzujúcich súťaž,  v správnom konaní začatom na návrh podnikateľa PEUGEOT SLOVAKIA, s. r. o., Brnianska 31, 811 04 Bratislava, zastúpeného Mgr. Darinou Leuchterovou, komerčnou právničkou, Kapitulská 18/A, 811 01 Bratislava, podľa § 25 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. vo veci vydania rozhodnutia podľa § 6 ods. 3 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z.  o tom, že zákaz podľa § 4 a 5 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z.  sa na čas určený v rozhodnutí úradu nevzťahuje na dohodu obmedzujúcu súťaž, nazvanú Koncesionárska zmluva, uzatvorenú dňa 20.06.2003 medzi podnikateľom PEUGEOT SLOVAKIA, s. r. o., Brnianska 31, 811 04 Bratislava a podnikateľom LION CAR,      s. r. o., Námestie  Ľudovíta Štúra 31, 974 01 Banská Bystrica  takto

rozhodol:

podľa § 6 ods. 3 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z.  sa zákaz podľa § 4 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z.  nevzťahuje do 31.12.2004 na nasledujúce dojednania Koncesionárskej zmluvy, uzatvorenej dňa 20.06.2003 medzi podnikateľom PEUGEOT SLOVAKIA,      s. r. o., Brnianska 31, 811 04 Bratislava a podnikateľom LION CAR, s. r. o., Námestie  Ľudovíta Štúra 31, 974 01 Banská Bystrica : 

Čl. II, bod 1 v znení: „Koncesionár (...) zdrží sa akejkoľvek inej aktivity,       ktorá by mala za cieľ distribúciu výrobkov značky PEUGEOT mimo vyššie  vymedzenej územnej oblasti alebo v rámci tejto oblasti bez predchádzajúceho písomného súhlasu Dovozcu. Každý nový typ pôsobenia  v územnej oblasti bude podliehať predchádzajúcemu súhlasu Dovozcu“;
bod 2 a) v znení:  „Koncesionár sústredí svoje aktivity      výlučne na záväzky a úlohy vyplývajúce z koncesie. Okrem prípadov uvedených v odseku  b) tohto článku sa  Koncesionár nemôže angažovať priamo či nepriamo  na predaji, na umiestnení alebo na využití motorových vozidiel značiek iných než PEUGEOT.  Tak isto sa nemôže angažovať  priamo či nepriamo  na predaji, na umiestnení alebo na využití náhradných dielov, ktoré konkurujú náhradným dielom tvoriacim predmet tejto zmluvy a ktoré nedosahujú ich kvalitu.“
bod 2 b) v znení: „(...) Koncesionár sa môže angažovať na predaji nových vozidiel inej/iných značky/značiek ako PEUGEOT ak sú splnené tieto podmienky: 
- činnosť bude vykonávaná prostredníctvom iného podnikateľa odlišného od Koncesionára, na miestach oddelených od predajných miest, kde Koncesionár vykonáva svoju činnosť koncesionára PEUGEOT, odlišným personálom a v rámci samostatného riadenia,
- táto činnosť bude vykonávaná spôsobom, ktorý vylúči zámenu značiek v akejkoľvek forme,
- táto činnosť bude vykonávaná tak, aby tretia osoba nemohla získať akýmkoľvek spôsobom neprimeraný prospech z investícií vynaložených Dovozcom, najmä v oblasti vybavenia a vzdelávania personálu ako aj práv duševného vlastníctva a / alebo know-how, ktoré patria Dovozcovi a/alebo AUTOBILES PEUGEOT,“
a bod 3  v znení: „V prípade  ak sa Koncesionár hodlá angažovať priamo alebo nepriamo na predaji  nového/vých vozidla/diel značiek inej/iných ako PEUGEOT, je povinný o tom informovať aspoň tri mesiace vopred Dovozcu doporučeným listom  s doručenkou a preukázať mu existenciu objektívnych dôvodov, ktoré neexistovali v čase uzatvorenia tejto zmluvy. V prípade, že  pri uplatnení vyššie uvedených ustanovení by Koncesionár bol oslobodený od povinnosti exkluzivity (...), zaväzuje sa vopred, že: - tretia osoba nebude môcť získať akýmkoľvek spôsobom neprimeraný prospech  z investícií vynaložených Dovozcom (...), ako aj práv duševného vlastníctva  a /alebo  know – how, ktoré patria Dovozcovi  a / alebo AUTOMOBILES PEUGEOT,- sa vylúči zámena značiek v akejkoľvek forme.“

Čl.III, bod 1 v znení: „...sa Koncesionár zaväzuje v dobe ...........(obchodné tajomstvo- pozn.) vyvíjať maximálne úsilie na predaj ................(obchodné tajomstvo- pozn.) nových motorových vozidiel značky uvedenej v článku I, ktoré musí predtým zadovážiť priamo od Dovozcu.“,
bod 2 v znení „ ... Dovozca môže, bez nároku na odškodnenie.................................................................................
........................................................................................................
........................................................ “- (obchodné tajomstvo- pozn.) a bod 4 v znení: „Koncesionár bude mať trvalo na sklade nové motorové vozidlá v zložení podľa smerníc Dovozcu“;

Čl. IV, bod 3 v znení: „Koncesionár nie je oprávnený, bez predchádzajúceho súhlasu Dovozcu vykonávať pred dodaním konečnému zákazníkovi akékoľvek zmeny na súčastiach a zariadeniach nových motorových vozidiel dodaných Dovozcom.“,
bod 6 v znení „Koncesionár sa zaväzuje zabezpečiť v súlade so všeobecnými podmienkami predaja a podľa smerníc Dovozcu, zmluvné záruky, prvú prehliadku zdarma a servis nasledujúci po zvolávacích akciách, a to na všetky vozidlá značky PEUGEOT bez ohľadu na to, či boli predané ním alebo nie...“ 
a bod 7 v znení: „Koncesionár je povinný predávať nové motorové vozidlá spolu so zmluvnou zárukou, ktorá bude úplne zodpovedať „Všeobecným záručným zmluvným podmienkam nových motorových vozidiel PEUGEOT.“;

Čl. V, bod 1 v znení: „Koncesionár obmedzí svoju priamu alebo nepriamu obchodnú činnosť, či už trvalú alebo dočasnú, v akejkoľvek podobe, na územnú oblasť ktorá je definovaná v článku II“ a v znení:„Koncesionár sa zdrží akejkoľvek obchodnej činnosti týkajúcej sa vyhľadávania zákazníkov mimo svojej územnej oblasti...“, 
bod 2 v znení: „Koncesionár sa okrem toho zdrží predaja akýchkoľvek motorových vozidiel značky uvedenej v článku I obchodníkom s automobilmi a všeobecne sprostredkovateľom, fyzickým alebo právnickým osobám, ktoré kupujú tovar na účely ďalšieho predaja, ibaže sa jedná o predaj ostatným Koncesionárom alebo Agentom uvedeným v čl.  VIII...“ a bod 4 v znení: „V prípade, že Koncesionár predá nové motorové vozidlo značky PEUGEOT(...)zaregistrované menej ako 3 mesiace konečnému zákazníkovi, ktorý využíva služby mandatára oprávneného nakupovať, prípadne prevziať dodávku takéhoto vozidla, sa Koncesionár zaväzuje...- (záväzky uvedené pod písm. a) až c) – pozn.)“; 

Čl. VII, bod 1 v znení: „...Koncesionár vyvinie a uvedie do praxe, v súčinnosti s Dovozcom a v rámci ním určených smerníc, spôsoby rozvoja obchodnej činnosti, (...) najmä pokiaľ ide o metódy oslovenia zákazníkov, predaja a popredajných služieb...“, 
bod 2 v znení: „Koncesionár bude okrem iného disponovať potrebným personálom, zariadením, technickým a administratívnym vybavením, najmä obchodom s náhradnými dielmi a opravárskou dielňou zodpovedajúcou normám (....) určeným Dovozcom“,
a bod 3 v znení: „Koncesionár (....) bude uplatňovať metódy predaja, opráv a bude využívať zariadenia, prístroje a súčiastky odporučené Dovozcom a bude rešpektovať inštrukcie a časové rozvrhy opráv. Koncesionár zabezpečí zaučenie personálu podľa smerníc Dovozcu.“;   

Čl. VIII, bod 1 v znení: „So súhlasom Dovozcu a pod jeho kontrolou Koncesionár zabezpečí spoluprácu s Agentmi najmä v nasledujúcich lokalitách a častiach (...)“, 
a bod 2 v znení: „Obchodné vzťahy medzi Koncesionárom a jeho Agentmi budú upravené zmluvami uzatvorenými podľa vzorových zmlúv vypracovaných Dovozcom; uzatvorené zmluvy budú predložené Dovozcovi na kontrolu; tieto zmluvy nemožno počas roka zmeniť alebo vypovedať bez súhlasu Dovozcu.“;

Čl. IX, bod 2 v znení: „Koncesionár zabezpečí všetku potrebnú reklamu za účelom predaja vozidiel v lokálnej tlači alebo inými prostriedkami, znenie tejto reklamy ako aj návrhy reklamných akcií musia byť v dostatočnom predstihu predložené Dovozcovi na predchádzajúce schválenie.“, bod 3 v znení:„.............................................................................................................................................................................................................................................................................................................“(obchodné tajomstvo- pozn.)

Čl. X, bod 1 v znení: „Koncesionár spravuje sklad náhradných dielov, príslušenstva a vybavenia, zriadený proporcionálne podľa potrieb svojich zákazníkov a v zložení podľa smerníc Dovozcu. Koncesionár vynaloží všetko svoje úsilie na dosiahnutie........................................
........................................................(obchodné tajomstvo - pozn.), ktoré predtým zadováži od Dovozcu.“, 
bod 5 ods. 1) v znení:  „Koncesionár sa zaväzuje nepoužívať a nepredávať  iné náhradné diely ako tie, ktoré sú dodávané Dovozcom, alebo ktoré  dosahujú ich kvalitu. Tak isto príslušenstvo a vybavenie, ktoré Koncesionár ponúka svojim zákazníkom musí dosahovať kvalitu príslušenstva a vybavenia predávaných  Dovozcom“,
bod 5 ods. 2) v znení „(...) Koncesionár nebude používať  a / alebo predávať náhradné diely, vybavenie alebo príslušenstvo, ktoré sú falzifikované,  Koncesionár   sa zaväzuje používať v rámci opráv, ktoré idú celkom  alebo z časti na ťarchu Dovozcu (....). výlučne náhradné diely, vybavenie a príslušenstvo dodávané Dovozcom,“ bod 6 v znení: „Koncesionár sa zaväzuje striktne dodržiavať inštrukcie Dovozcu najmä pokiaľ ide o organizáciu predajne, zásobovanie a distribúciu náhradných dielov, príslušenstva  a vybavenia“,
a bod 7 v znení: „Koncesionár zabezpečí potrebnými opatreniami zo strany svojich Agentov rešpektovanie rovnakých obchodných povinností, ako sám na seba prevzal v súvislosti s predajom náhradných dielov.“;

Čl.XI, bod 2 v znení „ .....................................................................................
.............................................................................................................................................................“ (obchodné tajomstvo- pozn.),

pretože tieto dojednania súčasne spĺňajú podmienky podľa § 6 ods. 3  písm. a) až d) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z.

 

Odôvodnenie:

Návrh na začatie konania 

Protimonopolný úrad Slovenskej republiky, odbor dohôd obmedzujúcich súťaž (ďalej len „úrad“), obdržal dňa 18.07.2003 návrh podnikateľa PEUGEOT SLOVAKIA, s. r. o., Brnianska 31, 811 04 Bratislava, zastúpeného Mgr. Darinou Leuchterovou, komerčnou právničkou, Kapitulská 18/A, 811 01 Bratislava (ďalej len „PEUGEOT SLOVAKIA, s.r.o.“) na vydanie rozhodnutia  podľa § 6 ods. 3 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z.  (ďalej len „zákon“) o tom, že zákaz podľa § 4 a 5 tohto zákona sa na čas určený v rozhodnutí úradu nevzťahuje na dohodu obmedzujúcu súťaž, uzatvorenú dňa 20.06.2003 medzi podnikateľom PEUGEOT SLOVAKIA, s. r. o. a podnikateľom LION CAR, s. r. o., Námestie  Ľudovíta Štúra 31, 974 01 Banská Bystrica (ďalej len „koncesionár“), označenú  ako Koncesionárska zmluva (ďalej len  „Koncesionárska zmluva“).

Na základe doručenia tohto návrhu začalo podľa § 25 ods. 1 zákona  správne konanie  vo veci vydania rozhodnutia o tom, že zákaz podľa § 4 a 5 tohto zákona sa na čas určený v rozhodnutí nevzťahuje na predmetnú Koncesionársku zmluvu. O tejto skutočnosti bol koncesionár ako ďalší účastník  správneho konania (okrem navrhovateľa)  upovedomený listom č. 4522/PMÚ SR/2003 zo dňa 17.07.2003. 

 
Analýza Koncesionárskej  zmluvy

 Koncesionár je súčasťou distribučnej siete, ktorú vytvára  podnikateľ PEUGEOT SLOVAKIA, s. r. o.  so svojimi zmluvnými  predajcami (koncesionármi ) a ktorých koncesionárske zmluvy boli predmetom spoločného konania, v ktorom  úrad vydal rozhodnutie č. 2002/KV/1/1/238 zo  dňa 12.11.2002.  Predmetná Koncesionárska zmluva obsahovo vychádza z koncesionárskych zmlúv, posudzovaných úradom v rámci predchádzajúceho  správneho konania, pričom  zohľadňuje  závery úradu vyjadrené  vo vyššie uvedenom  rozhodnutí.

Úrad  pri jej posudzovaní vychádzal z podkladov predložených spolu  s návrhom,   ako aj z podkladov a informácií, ktoré  mu boli predložené resp. sú mu známe z iných zdrojov  a z predchádzajúcich konaní. 

Podnikateľ PEUGEOT SLOVAKIA, s. r. o. vznikol dňa 20.08.2001 ako 100% dcérska spoločnosť podnikateľa AUTOMOBILES PEUGEOT, S.A., Francúzsko a je podnikateľom zapísaným v Obchodnom registri Okresného súdu Bratislava I pod číslom 24731/B. Na základe Importérskej a distribučnej zmluvy uzatvorenej dňa 05.10.2001 so spoločnosťou AUTOMOBILES PEUGEOT, S.A., Francúzsko je výhradným dovozcom automobilov a náhradných dielov značky PEUGEOT pre územie Slovenskej republiky.
 
V predchádzajúcom období, t. j. do augusta 2001,  bola na území Slovenska vybudovaná sieť predajcov automobilov a náhradných dielov značky PEUGEOT, ktorí svoju podnikateľskú činnosť, týkajúcu sa predaja týchto tovarov, vykonávali na základe zmluvných vzťahov s predchádzajúcim dovozcom – spoločnosťou ICT AUTO FRANCE spol. s r.o.. Podnikateľ PEUGEOT SLOVAKIA, s. r. o. ponúkol celej distribučnej sieti možnosť podpísať nové koncesionárske zmluvy a pokračovať tak v predaji motorových vozidiel a náhradných dielov značky PEUGEOT, ako aj v poskytovaní služieb potrebných na ich užívanie.  V rámci procesu reorganizácie distribučnej siete  podnikateľa PEUGEOT SLOVAKIA, s. r. o., ktorý v súčasnosti prebieha,  bola uzatvorená  koncesionárska zmluva s ďalším  podnikateľom t. j.  LION CAR, s. r. o., ktorá  je predmetom posúdenia zo strany úradu.    
 
Cieľom Koncesionárskej zmluvy je upraviť vzťahy medzi navrhovateľom a koncesionárom,  týkajúci sa predaja nových motorových vozidiel a náhradných dielov značky PEUGEOT, ako aj služieb potrebných na ich užívanie obdobne ako v prípade už uzatvorených koncesionárskych zmlúv,  s cieľom dosiahnuť,  aby sa služby rovnakej kvality poskytovali u všetkých koncesionárov na celom území Slovenska. Na základe tejto zmluvy sa koncesionár stáva autorizovaným predajcom automobilov a náhradných dielov značky PEUGEOT a získava právo uskutočňovať predmetnú činnosť na území presne definovanom v zmluve.  

Koncesionárska zmluva obsahuje viaceré ustanovenia, ktoré majú za cieľ obmedziť  podnikateľské aktivity koncesionára v záujme sústredenia jeho obchodnej činnosti na predaj tovaru a poskytovanie služieb definovaných v zmluve. 

Úrad sa v predmetnom správnom konaní zameral na  posúdenie predloženej Koncesionárskej  zmluvy ako súčasti komplexného distribučného systému, analyzoval  jednotlivé ustanovenia Koncesionárskej zmluvy v  ekonomickom a právnom kontexte s týmto systémom, pričom bral do úvahy  dopad uplatňovania  tejto zmluvy v praxi, ako súčasti distribučného systému,  na vymedzený relevantný trh. 

Pri rozhodovaní o udelení tzv. individuálnej výnimky (rozhodnutie podľa § 6 ods. 3 zákona o tom, že zákaz podľa § 4 zákona sa  počas úradom určeného časového obdobia nevzťahuje na dohodu obmedzujúcu súťaž) sa úrad zaoberal tým, či ujma na hospodárskej súťaži, ktorá môže nastať v dôsledku realizácie predmetnej zmluvy bude vyvážená prínosom dohody k hospodárskej efektívnosti v prospech spotrebiteľa. V rozhodnutí o udelení individuálnej výnimky úrad zároveň určil časové obdobie jej platnosti. Pri jeho určení vychádzal  z kritérií, ktoré bral do úvahy aj v rámci  predchádzajúceho rozhodnutia, najmä zo štruktúry relevantného trhu, jeho dynamiky, bariér vstupu a analýzy postavenia účastníkov dohody na ňom.  Toto obdobie úrad určoval tak, aby zmluvné strany mohli dosiahnuť svoje obchodné zámery a súčasne sa ich postavenie na trhu neposilnilo natoľko, aby nastali súťažné problémy. 

Pre posúdenie Koncesionárskej zmluvy úrad vychádzal najmä z nasledujúcich ustanovení zákona:

Podľa § 3 ods. 1 zákona obmedzovanie súťaže je každé obmedzenie voľnosti konania podnikateľa na relevantnom trhu, najmä vylučovanie existujúcich alebo možných súťažných aktivít, skutočné alebo možné zníženie rozsahu konkurenčnej aktivity alebo skresľovanie konkurenčných podmienok.

Podľa § 4 ods. 1 zákona dohoda a zosúladený postup podnikateľov, ako aj rozhodnutie združenia podnikateľov, ktoré majú za cieľ alebo môžu mať za následok obmedzovanie súťaže sú zakázané, ak tento zákon neustanovuje inak.

Podľa § 4 ods. 2 písm. a) zákona je dohodou podnikateľov každý ústny alebo písomný súhlasný prejav vôle jej účastníkov, ako aj iný súhlasný prejav vôle vyvodený z ich konania.

Podľa § 4 ods. 3 zákona je zakázaná najmä dohoda obmedzujúca súťaž, ktorá obsahuje

a)	priame alebo nepriame určenie cien tovaru alebo iných obchodných podmienok;
b)	záväzok obmedzenia alebo kontroly výroby, odbytu, technického rozvoja alebo investícií;
c)	rozdelenie trhov alebo zdrojov zásobovania;
d)	záväzok účastníkov dohody, že voči jednotlivým podnikateľom budú pri zhodnom alebo porovnateľnom plnení uplatňovať rozdielne podmienky, ktorými sú alebo môžu byť títo znevýhodňovaní v súťaži;
e)	podmienenie uzatvárania zmlúv tak, aby zmluvné strany prijali ďalšie záväzky, ktoré svojou povahou alebo podľa obchodných zvyklostí nesúvisia s predmetom zmlúv;
f)	znaky koluzívneho správania, v dôsledku ktorého podnikatelia koordinujú svoje správanie najmä v procese verejného obstarávania.

Podľa § 6 ods. 3 zákona na základe návrhu podnikateľa úrad rozhodne, že zákaz podľa § 4 a 5 zákona sa na čas určený v rozhodnutí úradu nevzťahuje na dohodu obmedzujúcu súťaž, ak táto dohoda súčasne:

a)	prispieva k zlepšeniu výroby alebo distribúcie tovaru alebo k podpore technického alebo hospodárskeho rozvoja;
b)	poskytuje spotrebiteľom primeranú časť prospechu, ktorý z toho vyplýva;
c)	neukladá účastníkom dohody obmedzujúcej súťaž také obmedzenia, ktoré nie sú nevyhnutné na dosiahnutie cieľov dohody;
d)	neumožňuje účastníkom dohody obmedzujúcej súťaž vylúčiť súťaž vo vzťahu k podstatnej časti dotknutého tovaru na relevantnom trhu.

V rámci posúdenia jednotlivých ustanovení Koncesionárskej zmluvy sa úrad zaoberal aj možnosťou aplikácie  zákona č. 465/2002 Z. z. o skupinových výnimkách zo zákazu dohôd obmedzujúcich hospodársku súťaž a o zmene a doplnení niektorých zákonov (ďalej len „zákon č. 465/2002 Z. z.“). Tento zákon v § 10 až 15 upravuje skupinovú výnimku pre dohody obmedzujúce súťaž v oblasti distribúcie a údržby motorových vozidiel. 
 
Úrad konštatuje, že viaceré ustanovenia zmlúv by spadali aj pod pôsobnosť ustanovení  zákona č. 465/2002 Z. z.,  avšak Koncesionárska zmluva zároveň obsahuje také dojednania (konkrétne Čl. III, bod 2 a Čl. XI, bod 2), ktoré majú za následok neaplikovateľnosť blokovej výnimky na dohodu ako celok (§ 14 ods. 2 zákona č. 465/2002 Z. z.). 

Vymedzenie relevantného trhu

	Pre posúdenie dopadu realizácie Koncesionárskej zmluvy na hospodársku súťaž je potrebné určiť relevantný trh a určiť postavenie zmluvných strán na ňom. Pri vymedzení relevantného trhu vychádzal úrad najmä z nasledujúcich ustanovení zákona:

	Podľa § 3 ods. 3 zákona relevantný trh je priestorový a časový súbeh ponuky a dopytu takých tovarov, ktoré sú na uspokojenie určitých potrieb z hľadiska užívateľa zhodné alebo vzájomne zastupiteľné.

	Podľa § 3 ods. 4 zákona tovarový relevantný trh zahŕňa zhodné alebo vzájomne zastupiteľné tovary schopné uspokojiť určitú potrebu užívateľov. Vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technických charakteristík, ceny a účelu použitia.

	Podľa § 3 ods. 6 zákona priestorový relevantný trh je vymedzený územím, na ktorom sú súťažné podmienky také homogénne, že môže byť odčlenené od ostatných území s odlišnými súťažnými podmienkami. 

Tovarový relevantný trh

V zmysle uvedenej právnej úpravy úrad určil tovarový relevantný trh ako

1.	trh distribúcie osobných automobilov a
2.	trh distribúcie malých nákladných automobilov, 

pretože predmetom Koncesionárskej zmluvy je distribúcia týchto tovarov. V praxi sa bežne aj tieto 2 základné kategórie motorových vozidiel rozdeľujú na ďalšie podkategórie najmä z hľadiska ceny, účelu použitia a úžitkových vlastností automobilu. Úrad mal z predchádzajúceho konania k dispozícii aj podiely zmluvných strán na takto vymedzených segmentoch trhu. Napriek tejto skutočnosti úrad prišiel k záveru, že pre potreby predmetného správneho konania nie je užšie vymedzenie relevantného trhu potrebné. 

Priestorový relevantný trh

	Zámerom podnikateľa PEUGEOT SLOVAKIA, s.r.o. je na základe koncesionárskych zmlúv vytvorenie siete predajcov tovarov a služieb definovaných v zmluvách, ktorá pokryje celé územie Slovenska. Súťažné podmienky distribúcie automobilov sú na celom území Slovenska homogénne a úrad preto geografický relevantný trh určil ako územie Slovenskej republiky.    

 Konkurenti

 	Podľa údajov, ktoré úrad získal v predchádzajúcom správnom konaní, ako aj pri svojej ďalšej činnosti, na Slovensku pôsobí v súčasnosti približne 25 podnikateľov, ktorí  majú postavenie autorizovaného dovozcu pre určitú značku motorových vozidiel. Svoju distribučnú sieť majú postavenú na podobnom princípe ako podnikateľ PEUGEOT SLOVAKIA, s. r. o. – na zmluvných vzťahoch s jednotlivými autorizovanými predajcami. Ich distribučná sieť takisto pokrýva celé územie Slovenska. K najvýznamnejším konkurentom podnikateľa PEUGEOT SLOVAKIA, s. r. o. patria podnikatelia: ŠKODA AUTO Slovensko s. r. o., Sabinovská 6, Bratislava,  Renault Slovensko, spol. s r. o., Dostojevského rad 28, Bratislava, Porsche Slovakia, Vajnorská 160, Bratislava, DAEWOO Motor Slovakia s. r. o., Vrbovská cesta 165, Piešťany, CITROEN SLOVAKIA, s. r. o., Plynárenská 1, Bratislava, FIAT SR, Pribinova 25, Bratislava, Auto Palace Slovakia, Panónska cesta 33, Bratislava a Motor-Car Wiesenthal & Co. spol. s r.o., Tuhovská 5, 831 07 Bratislava. 

Podrobné údaje o podieloch jednotlivých podnikateľov na relevantnom trhu distribúcie motorových vozidiel, rozdelené do jednotlivých kategórií s uvedením konkurujúcich výrobkov sú uvedené v nasledujúcich tabuľkách. Z údajov vyplýva, že v roku 2002 neprekročil podiel podnikateľa PEUGEOT SLOVAKIA, s. r. o. na žiadnom segmente trhu SR 15 %, pričom porovnateľné a v niektorých prípadoch podstatne vyššie trhové podiely mali viaceré konkurenčné spoločnosti.

Celkové podiely PEUGEOT 
(osobné automobily + malé nákladné automobily)	
2000	2001	2002 	
4,68%	4,73%	6,98%	

PEUGEOT – osobné automobily celkovo	
2000	2001	2002 	
3,02%	3,42%	6,64%	

PEUGEOT – malé nákladné automobily celkovo	
2000	2001	2002 	
19,73% 	18,14%	10,94% 	

 TYP	 2000

PEUGEOT 	2001

PEUGEOT	2002

PEUGEOT	KONKURENTI
(priemerné údaje za obdobie 2000 – 2002)	
Osobný automobil
nižšia trieda (B)
206

3,58%	

3,46%	

6,25%	Škoda Fabia – 60,7%
Renault Thalia – 7,3%
VW Polo – 7,4%
Renault Clio – 4%	
Osobný automobil
stredná trieda (M)				Škoda Octavia – 40,3%
VW Golf –10,3%
Citroen Xsara – 4,6%	
306	1,43%	0,9%	0,17%		
307		2,70%	9,15		
Osobný automobil
stredná veľká trieda (DM)
406	

9,8%	

4,9%	

4,10%	VW Passat – 27,9%
Renault Laguna – 8,6%
Škoda Superb – 13,2%	
Osobný automobil
luxusná limuzína (D)
607	

11,81%	

6,13%	Mercedes E class – 26,8%
Audi A6 – 16,3%
Daewoo Leganza – 9,8%
BMW 5 – 14,6%	
Osobný automobil
veľkopriestorový van (H)
806
807	

3,46%
-	

0,75%
-	

0%
0,88	Seat Alhambra – 21,7%
Mazda Premacy – 9,5%
Opel Zafira – 20,8%	
Úžitkové vozidlo
malé úžitkové vozidlo (N1a)
Partner	

19,82%	

17,19%	

10,87%	Seat Inca – 19,9%
Fiat Doblo Cargo – 13,9%
Citroen Berlingo- 18,4%
Renault Kangoo – 13,5%	
Úžitkové vozidlo
furgon (N1b)	
			Fiat Ducato – 15%
Citroen Jumper – 11,2%
Mercedes Sprinter – 10,9%	
Boxer	19,32%	17%	12,22%		
Expert	0,31%	0,38%	0,29%		

Posúdenie jednotlivých protisúťažných ustanovení obsiahnutých v Koncesionárskej zmluve

1.	Čl. II, bod 1 – v znení: „Koncesionár (.... ) sa zdrží akejkoľvek inej aktivity, ktorá by mala za cieľ distribúciu výrobkov značky PEUGEOT mimo vyššie vymedzenej územnej oblasti alebo v rámci tejto oblasti bez predchádzajúceho písomného súhlasu Dovozcu. Každý nový typ pôsobenia v územnej oblasti bude podliehať predchádzajúcemu súhlasu Dovozcu“. (pozn. na účely tejto zmluvy sa Dovozcom rozumie podnikateľ PEUGEOT SLOVAKIA, s. r. o.).

	Vymedzenie územia, na ktorom je koncesionárovi udelené právo predaja nových motorových vozidiel  a náhradných dielov značky PEUGEOT a poskytovanie služieb potrebných na ich užívanie a zároveň zákaz bez predchádzajúceho písomného súhlasu Dovozcu vyvíjať tieto obchodné aktivity mimo vymedzenej územnej oblasti má charakter dohody obmedzujúcej súťaž podľa § 4 ods. 3 písm. b) zákona, nakoľko predstavuje záväzok obmedzenia odbytu pre  koncesionára, nakoľko predaj  koncesionára je obmedzený na vymedzenú územnú oblasť. Zároveň v kontexte všetkých koncesionárskych zmlúv v  rámci distribučného systému podnikateľa PEUGEOT SLOVAKIA, s. r. o. uvedené ustanovenie predstavuje rozdelenie trhu medzi jednotlivými koncesionármi podľa § 4 ods. 3 písm. c) zákona, nakoľko každému koncesionárovi prideľuje na podnikateľské aktivity určitú časť trhu v rámci územia SR. 

Posúdenie predmetného dojednania z hľadiska splnenia podmienok stanovených v § 6 ods. 3 zákona:

	Automobily sú tovarom dlhodobej spotreby a vyžadujú odbornú, kvalitnú, pravidelnú a rýchlu údržbu a opravy, a to väčšinou opakovane na tom istom mieste. Cieľom tohto ustanovenia je zabezpečenie rovnomerného pokrytia územia Slovenska sieťou vybraných predajcov. Táto činnosť je náročná z hľadiska materiálneho aj personálneho zabezpečenia a preto dovozca spolupracuje s vybranými koncesionármi, ktorí spĺňajú kvalitatívne kritériá stanovené v koncesionárskych zmluvách. Dôsledkom tejto spolupráce je zefektívnenie distribúcie a zlepšenie bezpečnosti a pravidelnosti dodávok. Toto dojednanie má zároveň povahu racionalizačných opatrení dovozcu. Úrad konštatuje, že toto dojednanie prispieva k zlepšeniu distribúcie tovaru a tým spĺňa podmienku § 6 ods. 3 písm. a) zákona.      

Sústredenie obchodných aktivít koncesionára na vymedzené územie má za následok zlepšenie kvality predaja a poskytovania služieb, ich ľahkú dostupnosť, zabezpečenie bližšieho kontaktu so zákazníkmi a v konečnom dôsledku rovnaký štandard kvality predaja a poskytovania služieb zákazníkom na celom území Slovenska. Toto dojednanie teda poskytuje spotrebiteľom primeranú časť prospechu, čím je splnená podmienka § 6 ods. 3 písm. b) zákona.  

Z dôvodov hospodárnosti a kapacity nie je možná spolupráca dovozcu s neobmedzeným množstvom koncesionárov. Následkom nekontrolovaného územného etablovania sa koncesionárov by nebolo možné zaručiť jednotnú kvalitu poskytovaných služieb a ich dostupnosť spotrebiteľom. Toto opatrenie je teda nevyhnutné na dosiahnutie cieľov dohody. Úrad preto konštatuje, že je splnená aj podmienka § 6 ods. 3 písm. c) zákona.  

Toto dojednanie zároveň neumožňuje účastníkom dohody obmedzujúcej súťaž vylúčiť súťaž vo vzťahu k podstatnej časti dotknutého tovaru na relevantnom trhu (viď. tabuľka s podielmi na trhu), čím spĺňa aj podmienku § 6 ods. 3 písm. d) zákona.

2.	Čl. II, bod 2 a)  v znení: „ Koncesionár sústredí svoje aktivity výlučne na záväzky a úlohy vyplývajúce z koncesie. Okrem prípadov uvedených v odseku  b) tohto článku sa  Koncesionár nemôže angažovať priamo či nepriamo  na predaji, na umiestnení alebo na využití motorových vozidiel značiek iných než PEUGEOT. Tak isto sa nemôže angažovať  priamo či nepriamo  na predaji, na umiestnení alebo na využití náhradných dielov, ktoré konkurujú náhradným dielom tvoriacim predmet tejto zmluvy a ktoré nedosahujú ich kvalitu, bod 2 b) v znení: „ (...) Koncesionár sa môže angažovať  na predaji nových vozidiel inej/iných značky/značiek ako PEUGEOT ak sú splnené tieto podmienky:
- činnosť bude vykonávaná prostredníctvom iného podnikateľa odlišného od Koncesionára, na miestach oddelených od predajných miest, kde Koncesionár vykonáva svoju činnosť koncesionára PEUGEOT, odlišným personálom a v rámci samostatného riadenia,
- táto činnosť bude vykonávaná spôsobom, ktorý vylúči zámenu značiek v akejkoľvek forme,
- táto činnosť bude vykonávaná tak, aby tretia osoba nemohla získať akýmkoľvek spôsobom neprimeraný prospech z investícií vynaložených Dovozcom, najmä v oblasti vybavenia a vzdelávania personálu ako aj práv duševného vlastníctva a / alebo know-how, ktoré patria Dovozcovi a/alebo AUTOBILES PEUGEOT,“

Čl. II, bod 3 v znení:  „V prípade  ak sa Koncesionár hodlá angažovať priamo alebo nepriamo na predaji  nového/vých vozidla/diel značiek inej/iných ako PEUGEOT, je povinný o tom informovať aspoň tri mesiace vopred Dovozcu doporučeným listom  s doručenkou a preukázať mu existenciu objektívnych dôvodov, ktoré neexistovali v čase uzatvorenia tejto zmluvy. V prípade, že  pri uplatnení vyššie uvedených ustanovení by Koncesionár bol oslobodený od povinnosti exkluzivity......, zaväzuje sa vopred, že:
- tretia osoba nebude môcť získať akýmkoľvek spôsobom neprimeraný prospech  z investícií vynaložených Dovozcom...., ako aj práv duševného vlastníctva  a / alebo  know – how, ktoré patria Dovozcovi  a / alebo AUTOMOBILES PEUGEOT,
- sa vylúči zámena značiek v akejkoľvek forme“, 

	Úrad konštatuje, že predmetné dojednania obmedzujú slobodu samostatného ekonomického rozhodovania  koncesionára  tým, že predaj  motorových vozidiel iných značiek  ako PEUGEOT podmieňuje  záväzkom splnenia  dodatočných  podmienok, stanovených dovozcom, čo má za následok výhradnosť predaja vozidiel značky  PEUGOT na predajnom mieste koncesionára, ak tento dané podmienky nesplní, resp. nepreukáže objektívne dôvody pre oslobodenie od záväzku exkluzivity. Rozhodovanie koncesionára pri využívaní a predaji  konkurenčných  náhradných dielov  je  podmienený   skutočnosťou, že tieto musia dosahovať  kvalitu originálnych dielov.  

	Tieto dojednania predstavujú dohodu obmedzujúcu súťaž obsahujúcu záväzok obmedzenia a kontroly odbytu a investícií koncesionára podľa § 4 ods. 3 písm. b) zákona. 

Posúdenie predmetných dojednaní z hľadiska podmienok stanovených v § 6 ods. 3 zákona:

	V tejto časti úrad  posudzoval dojednanie,  týkajúce sa predaja vozidiel iných značiek než PEUGEOT Koncesionárom. Dojednanie týkajúce sa predaja konkurenčných náhradných dielov je  zhodnotené v ďalšej časti odôvodnenia  v rámci ustanovení článku X  bod 5  Koncesionárskej zmluvy,  nakoľko  spolu  s nimi súvisí a spoločne sledujú rovnaký cieľ.

	 Podľa  vyjadrení podnikateľa PEUGEOT SLOVAKIA, s. r. o. je  obmedzenie Koncesionára pri predaji, umiestnení alebo na využití motorových vozidiel značiek iných než PEUGEOT zamerané na ochranu značky PEUGEOT a na zabezpečenie toho, že koncesionár sústredí na danom predajnom mieste svoje  aktivity výlučne na predaj vozidiel značky PEUGEOT.  Stanovené podmienky pre možnosť predaja  vozidiel iných značiek ako PEUGEOT majú za cieľ predchádzať nebezpečenstvu zámeny zo strany zákazníka, zabezpečiť lepšiu orientáciu zákazníka v ponuke koncesionára a zamedziť prípadným nekalosúťažným praktikám zo strany koncesionára voči dovozcom alebo predajcom konkurenčných značiek.  

	 Úrad konštatuje, že toto dojednanie prispieva k zlepšeniu distribúcie tovaru, čím je splnená podmienka § 6 ods. 3 písm. a) zákona.    

Podmienky stanovené pre predaj konkurenčných značiek v prípade predaja vozidiel iných  značiek ako PEUGEOT prispievajú k udržiavaniu súťaživosti medzi jednotlivými predajnými miestami s  konkurenčnými výrobkami, uľahčujú orientáciu spotrebiteľa v ponuke tovarov a služieb koncesionára, čo predstavuje následný prospech pre spotrebiteľa.  Úrad preto konštatuje že je splnená podmienka  § 6 ods. 3 písm. b) zákona.

Po analýze uvedeného dojednania v nadväznosti na charakteristiku trhu distribúcie motorových vozidiel úrad konštatuje, že ustanovenie Čl. II, bod 2   predstavuje spôsob, ktorý dovozcovi zabezpečuje  vylúčiť akékoľvek nedorozumenie medzi ponukou jednotlivých značiek vozidiel. Záväzok,   že koncesionár zabezpečí  predaj konkurenčných výrobkov na samostatných predajných miestach, prostredníctvom iného podnikateľa so samostatným ekonomickým riadením a spôsobom, ktorý zabráni zámene medzi jednotlivými značkami je nevyhnutný pre   dosiahnutie cieľa dodávateľa ( zabrániť zámene značiek  a ochranu investícií a ochranu značky PEUGEOT). Pri  preukázaní existencie objektívnych  dôvodov  zo strany Koncesionára Dovozca  oslobodí Koncesionára od záväzku exkluzivity, pričom je Koncesionár zaviazaný zabezpečiť ochranu investícií Dovozcu  a vylúčenie zámeny  značiek v akejkoľvek forme. 

Úrad konštatuje, že  predmetné dojednania   sú nevyhnutné na dosiahnutie vyššie uvedeného  cieľa  dohody, čím   spĺňajú  podmienku § 6 ods. 3 písm. c) zákona.

	Z postavenia účastníkov dohody na vymedzených relevantných trhoch zároveň vyplýva, že tieto dojednania im neumožňujú vylúčiť súťaž vo vzťahu k podstatnej časti dotknutého tovaru na relevantnom trhu a tým neodporujú ani ustanoveniu § 6 ods. 3 písm. d) zákona.  

3.	Čl. III, bod 1 v znení: „... Koncesionár sa zaväzuje v dobe.......               (obchodné tajomstvo – pozn.) vyvíjať maximálne úsilie na predaj...............(obchodné tajomstvo – pozn.)  nových motorových vozidiel značky uvedenej v článku I, ktoré musí predtým zadovážiť priamo od Dovozcu(...)“ a Čl. III, bod 4 – v znení: „Koncesionár bude mať trvalo na sklade nové motorové vozidlá v zložení podľa smerníc Dovozcu“. 
 
	Tieto dojednania posudzoval úrad z hľadiska splnenia podmienok § 6 ods. 3 zákona spoločne, nakoľko sledujú podobný cieľ a spolu súvisia.
 
	Uvedené dojednania predstavujú obmedzenie súťaže podľa § 4 ods. 1 zákona, nakoľko obmedzujú voľnosť koncesionára samostatne sa rozhodnúť, koľko motorových vozidiel v stanovenom období predá, resp. koľko motorových vozidiel a v akom zložení bude mať na sklade.  

Posúdenie predmetného dojednania z hľadiska podmienok stanovených v § 6 ods. 3 zákona:

	Cieľom stanovenia ročných objemov predaja a objemu a zloženia skladových zásob na základe objektívnych kritérií (kúpyschopnosť obyvateľstva, štruktúra dopytu, vývoj predaja tovaru za predchádzajúce obdobia) tak, aby neboli pre koncesionárov nesplniteľné, je predovšetkým zabezpečenie aktívneho prístupu koncesionárov k plneniu predmetu koncesionárskych zmlúv, čím sa udržiava štandard kvality značky PEUGEOT. Toto opatrenie taktiež prispieva k zabezpečeniu pravidelnosti dodávok od dovozcu pre koncesionára. Splnením objemov predaja zároveň koncesionár vytvára stabilný zisk, ktorý mu umožňuje rozvíjať jeho aktivity a služby. Tieto ustanovenia teda prispievajú k zlepšeniu distribúcie tovaru, a podpore hospodárskeho rozvoja, čím je splnená podmienka § 6 ods. 3 písm. a) zákona.    
	
	Tieto obmedzenia zároveň poskytujú časť prospechu aj spotrebiteľom, pretože majú možnosť priamo sa oboznámiť s celou ponukou rôznych vozidiel značky PEUGEOT, čo výrazne prispieva k zvýšeniu možnosti výberu tovaru.  Zároveň sa tým výrazne skracuje lehota od objednania vozidla zákazníkom po jeho odovzdanie, čo podstatne zrýchľuje služby poskytované zákazníkom. Úrad preto konštatuje, že tieto dojednania spĺňajú aj podmienku stanovenú    § 6 ods. 3 písm. b) zákona.
	
	Súčasne úrad dospel k záveru, že neukladajú účastníkom dohody také obmedzenia, ktoré nie sú nevyhnutné na dosiahnutie cieľa dohody – t.j. zlepšenie distribúcie a zabezpečenie štandardov kvality, čím je splnená aj podmienka § 6 ods. 3 písm. c) zákona. 
	
	Z postavenia účastníkov dohody na vymedzených relevantných trhoch zároveň vyplýva, že tieto dojednania im neumožňujú vylúčiť súťaž vo vzťahu k podstatnej časti dotknutého tovaru na relevantnom trhu a tým neodporujú ani ustanoveniu § 6 ods. 3 písm. d) zákona.     

4.	Čl. III, bod 2 – v znení: „.....Dovozca môže, bez nároku na odškodnenie    ...............................................................................................................................................................................................................................“(obchodné tajomstvo – pozn.)

	Predmetné dojednanie úzko súvisí s Čl. III, bod 1 Koncesionárskej zmluvy a predstavuje určitú sankciu za nesplnenie cieľov predaja. Zároveň je dohodou obmedzujúcou súťaž, nakoľko znevýhodňuje koncesionára v hospodárskej súťaži tým, že môže znížiť efektívnosť investícií, ktoré koncesionár vynaložil na zabezpečenie predaja motorových vozidiel PEUGEOT na vymedzenom území.  	
	
Posúdenie predmetného dojednania z hľadiska podmienok stanovených v § 6 ods. 3 zákona:

	Prvoradým zámerom podnikateľa PEUGEOT SLOVAKIA, s.r.o. je vybudovanie funkčnej distribučnej siete predajcov – koncesionárov a prostredníctvom nich zabezpečenie kvalitných služieb pre spotrebiteľov. Za týmto účelom sa podnikateľ PEUGEOT SLOVAKIA, s.r.o. snaží spolupracovať len s vybranými koncesionármi, ktorí sú spôsobilí takéto kvalitatívne kritériá splniť. Toto ustanovenie má význam najmä pri momentálne prebiehajúcom vyhodnocovaní kvalít koncesionárov v rámci reorganizácie distribučnej siete. Podnikateľovi PEUGEOT SLOVAKIA, s.r.o. umožňuje zmeniť hranice územnej oblasti, resp. ukončiť spoluprácu s koncesionármi, ktorí nie sú schopní zabezpečiť požadovaný štandard kvality služieb. Predmetné dojednanie teda spĺňa podmienku § 6 ods. 3 písm. a) zákona, nakoľko prispieva k zlepšeniu distribúcie motorových vozidiel značky PEUGEOT. Úrad považuje za potrebné zdôrazniť, že toto ustanovenie akceptuje len v období rekonštrukcie distribučnej siete dovozcu. 
	
	Nakoľko sa požiadavka kvality poskytovaných služieb odrazí aj vo vzťahu k spotrebiteľom, úrad konštatuje, že toto dojednanie spĺňa aj podmienku § 6 ods. 3 písm. b) zákona. 
	
	Predmetné dojednanie súčasne neukladá účastníkom dohody také obmedzenia, ktoré nie sú nevyhnutné na dosiahnutie cieľov dohody (v tomto prípade okrem  vyhodnotenia kvalít jednotlivých koncesionárov a  vybudovania efektívnej distribučnej siete ide aj o vytvorenie rovnakých podmienok  na podnikanie pre koncesionárov, nakoľko predmetné ustanovenie  je súčasťou ostatných koncesionárskych zmlúv posudzovaných úradom v predchádzajúcom správnom konaní),  čím spĺňa  podmienku § 6 ods. 3 písm. c) zákona. 
 
	Predmetné dojednanie  zároveň neumožňuje účastníkom dohody vylúčiť súťaž vo vzťahu k podstatnej časti dotknutého tovaru na relevantnom trhu, čím spĺňa aj podmienku § 6 ods. 3 písm. d) zákona. 

5.	Čl. IV, bod 3 – v znení: „Koncesionár nie je oprávnený, bez predchádzajúceho súhlasu Dovozcu vykonávať pred dodaním konečnému zákazníkovi akékoľvek zmeny na súčastiach a zariadeniach nových motorových vozidiel dodaných Dovozcom.“ 
 
Toto dojednanie predstavuje dohodu obmedzujúcu súťaž nakoľko obmedzuje voľnosť koncesionára v rámci budovania obchodných vzťahov s tretími stranami (odberateľmi, resp. konečnými spotrebiteľmi) vykonávať podľa vlastného uváženia úpravy na motorových vozidlách značky PEUGEOT. 

Posúdenie predmetného dojednania z hľadiska podmienok stanovených v § 6 ods. 3 zákona:

	Podľa údajov uvedených podnikateľom PEUGEOT SLOVAKIA, s.r.o. motorové vozidlá značky PEUGEOT spĺňajú kvalitatívne, bezpečnostné a ekologické európske normy stanovené a všeobecne platné pre výrobu automobilov. Splnenie týchto noriem je pred dodaním do predajní niekoľkokrát kontrolované. Cieľom tohto ustanovenia je garantovanie bezpečnosti a kvality zmluvného tovaru a úrad preto konštatuje, že toto ustanovenie prispieva k zlepšeniu distribúcie a konečného predaja tovaru, ktorý spĺňa bezpečnostné a kvalitatívne kritériá. Podmienka stanovená § 6 ods. 3 písm. a) zákona je teda splnená.
	
	Úrad zároveň konštatuje, že toto ustanovenie vylučuje riziko, že vykonaním zmien na tovare dôjde k ohrozeniu spotrebiteľa, cestnej premávky, prípadne iným škodám na majetku a zdraviu spotrebiteľa aj iných osôb, čím nepochybne poskytuje časť prospechu spotrebiteľom, čím spĺňa podmienku § 6 ods. 3 písm. b) zákona.    

Predmetné dojednanie súčasne neukladá účastníkom dohody také obmedzenia, ktoré nie sú nevyhnutné na dosiahnutie cieľov dohody (zabezpečenie kvality a bezpečnosti výrobku a dobrého mena značky PEUGEOT) a zároveň neumožňuje účastníkom dohody vylúčiť súťaž vo vzťahu k podstatnej časti dotknutého tovaru na relevantnom trhu, čím spĺňa aj podmienky § 6 ods. 3 písm. c) a d) zákona. 

6.	Čl. IV, body 6 a 7 – v znení: „Koncesionár sa zaväzuje zabezpečiť v súlade so všeobecnými podmienkami predaja a podľa smerníc Dovozcu, zmluvné záruky, prvú prehliadku zdarma a servis nasledujúci po zvolávacích akciách, a to na všetky vozidlá značky PEUGEOT bez ohľadu na to, či boli predané ním alebo nie...“ a „Koncesionár je povinný predávať nové motorové vozidlá spolu so zmluvnou zárukou, ktorá bude úplne zodpovedať „Všeobecným záručným zmluvným podmienkam nových motorových vozidiel PEUGEOT“;

	Tieto dojednania posudzoval úrad z hľadiska splnenia podmienok § 6 ods. 3 zákona spoločne, nakoľko sledujú podobný cieľ a spolu súvisia.

Predmetné dojednania predstavujú dohodu obmedzujúcu súťaž, nakoľko obmedzujú koncesionára v slobodnom rozhodovaní o tom, či a za akých podmienok bude poskytovať zmluvné záruky na motorové vozidlá značky PEUGEOT, ako aj prehliadky a servis  pre motorové vozidlá značky PEUGEOT.  

Posúdenie uvedených dojednaní z hľadiska podmienok stanovených v § 6 ods. 3 zákona:

	Tieto ustanovenia zabezpečujú uplatňovanie jednotného štandardu kvality služieb v rámci predajnej siete automobilov značky PEUGEOT, potrebného vzhľadom na charakter automobilov ako tovarov finančne náročných na obstaranie, predstavujúcich predmet dlhodobej spotreby a zámer podnikateľa PEUGEOT SLOVAKIA, s.r.o. poskytovať zákazníkom rovnako kvalitné služby u všetkých koncesionárov a to bez ohľadu na to, u ktorého z koncesionárov si automobil značky PEUGEOT zakúpili. Tieto ustanovenia podľa názoru úradu spĺňajú podmienku § 6 ods. 3 písm. a) zákona, nakoľko prispievajú k zlepšeniu poskytovaných služieb v rámci celej distribučnej siete.
  
	Zároveň je splnená aj podmienka § 6 ods. 3 písm. b) zákona, pretože v dôsledku týchto ustanovení je koncesionár povinný poskytnúť prvú prehliadku bezplatne a poskytovať záruku a servis po zvolávacích akciách na všetky vozidlá PEUGEOT nezávisle od toho, u ktorého koncesionára bolo predmetné vozidlo zakúpené, čo znamená, že zákazník sa môže obrátiť na ktoréhokoľvek koncesionára patriaceho do siete a nemusí ísť iba ku koncesionárovi, u ktorého vozidlo zakúpil. 
	
Predmetné dojednania súčasne neukladajú účastníkom dohody také obmedzenia, ktoré nie sú nevyhnutné na dosiahnutie cieľov dohody (zabezpečenie jednotného štandardu poskytovania služieb zákazníkovi v rámci celej siete predajní) a zároveň neumožňujú účastníkom dohody vylúčiť súťaž vo vzťahu k podstatnej časti dotknutého tovaru na relevantnom trhu, čím spĺňajú aj podmienky § 6 ods. 3 písm. c) a d) zákona. 

7.	Čl. V, bod 1 – v znení: „Koncesionár obmedzí svoju priamu alebo nepriamu obchodnú činnosť, či už trvalú alebo dočasnú, v akejkoľvek podobe, na územnú oblasť (...)“ a „Koncesionár sa zdrží akejkoľvek obchodnej činnosti týkajúcej sa vyhľadávania zákazníkov mimo svojej územnej oblasti (...).“ 

Toto dojednanie predstavuje obmedzenie podnikateľských aktivít  koncesionára len na pridelenú územnú oblasť, čím nadobúda charakter dohody obmedzujúcej súťaž obsahujúcej záväzok  obmedzenia a kontroly odbytu a investícií podľa § 4 ods. 3 písm. b) zákona. 

Posúdenie predmetného dojednania z hľadiska podmienok stanovených v § 6 ods. 3 zákona:

	Predmetné dojednanie vyplýva z charakteru organizácie celej distribučnej siete podnikateľa PEUGEOT SLOVAKIA, s. r. o. Táto na základe súboru koncesionárskych zmlúv s jednotlivými koncesionármi, ktorým sú pridelené čiastkové územia v rámci Slovenska, pokrýva celé územie Slovenska.
	
	Obmedzenia uvalené na aktivity koncesionára mimo prideleného územia majú za cieľ zabezpečiť sústredenie jeho obchodných aktivít na jeho územnú oblasť, umožniť mu lepšie spoznať trh z pohľadu zákazníkov a následne prispôsobiť kvalitu poskytovaných služieb.	Uvedené obmedzenie sa vzťahuje výlučne na aktívnu snahu koncesionára osloviť a prilákať zákazníkov z iných územných oblastí. Nevzťahuje sa na tzv. pasívny predaj – predaj zákazníkom z iných územných oblastí, ktorí sami služby tohto koncesionára vyhľadali. S týmto obmedzením logicky súvisí aj obmedzenie reklamných aktivít koncesionára mimo zmluvne vymedzeného územia, nakoľko reklamné aktivity bezprostredne ovplyvňujú rast odbytu a predaja motorových vozidiel.  
	
	Zameranie obchodných aktivít koncesionára na pridelenú územnú oblasť vedie k zintenzívneniu marketingu, lepšej znalosti spotrebiteľských preferencií a následnému prispôsobeniu a zlepšeniu kvality poskytovaných služieb. Zlepšenie kvality predaja zároveň vedie k zefektívneniu celého systému distribúcie, bezpečnosti a pravidelnosti dodávok, čím je splnená podmienka  § 6 ods. 3 písm. a) zákona.

	Z uvedeného zároveň vyplýva, že toto dojednanie prináša prospech aj pre spotrebiteľa, čím je splnená aj podmienka § 6 ods. 3 písm. b) zákona. 

Predmetné dojednanie súčasne neukladá účastníkom dohody také obmedzenia, ktoré nie sú nevyhnutné na dosiahnutie cieľov dohody a zároveň neumožňuje účastníkom dohody vylúčiť súťaž vo vzťahu k podstatnej časti dotknutého tovaru na relevantnom trhu, čím spĺňa aj podmienky § 6 ods. 3 písm. c) a d) zákona.

8.	Čl. V, bod 2 – v znení: „Koncesionár sa okrem toho zdrží predaja akýchkoľvek motorových vozidiel značky uvedenej v článku I obchodníkom s automobilmi a všeobecne sprostredkovateľom, fyzickým alebo právnickým osobám, ktoré kupujú tovar na účely ďalšieho predaja, ibaže sa jedná o predaj ostatným Koncesionárom alebo Agentom uvedeným v čl.  VIII....“

	Čl. V, bod 4 – v znení: „V prípade, že Koncesionár predá nové motorové vozidlo značky PEUGEOT.........zaregistrované menej ako 3 mesiace konečnému zákazníkovi, ktorý využíva služby mandatára oprávneného nakupovať, prípadne prevziať dodávku takéhoto vozidla, sa Koncesionár zaväzuje....“

	Čl. VIII, bod 1 – v znení: „So súhlasom Dovozcu a pod jeho kontrolou koncesionár zabezpečí spoluprácu s Agentmi najmä v nasledujúcich lokalitách a častiach.......“ 
	
	Čl. VIII, bod 2 – v znení :„Obchodné vzťahy medzi Koncesionárom a jeho Agentmi budú upravené zmluvami uzatvorenými podľa vzorových zmlúv vypracovaných Dovozcom; uzatvorené zmluvy budú predložené Dovozcovi na kontrolu; tieto zmluvy nemožno počas roka zmeniť alebo vypovedať bez súhlasu Dovozcu;“ 

Tieto dojednania posudzoval úrad z hľadiska splnenia podmienok § 6 ods. 3 zákona spoločne, nakoľko sledujú podobný cieľ a spolu súvisia.
 
	Všetky tieto dojednania predstavujú dohodu obmedzujúcu súťaž obsahujúcu záväzok obmedzenia a kontroly odbytu a investícií podľa § 4 ods. 3 písm. b) zákona.
 
Posúdenie predmetných dojednaní z hľadiska podmienok stanovených v § 6 ods. 3 zákona:

	Cieľom všetkých uvedených dojednaní je zabezpečenie určitej kontroly podnikateľa PEUGEOT SLOVAKIA, s. r. o. nad sieťou predajcov automobilov značky PEUGEOT. Jeho záujmom je zaručiť, aby všetci koncesionári poskytovali rovnaký štandard služieb zákazníkom a zabrániť prípadnému vzniku paralelnej distribučnej siete, ktorá by nemusela dosahovať kvalitu distribučnej siete vytvorenej podnikateľom PEUGEOT SLOVAKIA, s. r. o., čím by mohlo dôjsť k poškodzovaniu dobrého mena koncesionárov a značky PEUGEOT. V konečnom dôsledku by mohlo dôjsť k zníženiu kvality poskytovaných služieb, čo by nepochybne malo negatívny dopad na zákazníkov.
	
	Distribučná sieť vytvorená podnikateľom PEUGEOT SLOVAKIA, s. r. o. pozostáva z jednotlivých koncesionárov, ktorí predávajú tovary a poskytujú služby vymedzené v zmluve priamo spotrebiteľom, alebo určeným podnikateľom – agentom (sekundárna distribučná sieť).

Povinnosť koncesionára predložiť podnikateľovi PEUGEOT SLOVAKIA, s. r. o. na kontrolu zmluvy uzatvorené s agentmi zabezpečí jeho prehľad o štruktúre distribučnej siete a tiež jeho možnosť dohliadať nad tým, že zmluvné vzťahy, ktoré sa uplatňujú medzi koncesionárom a agentom zodpovedajú vzťahom, ktoré sa uplatňujú v rámci primárnej distribučnej siete. 

Ustanovenie čl. V, bod 4 zamedzuje špekulatívnemu obchádzaniu čl. V, bod 2 v prípadoch, keby mandatárom bola osoba, ktorá je predajcom automobilov mimo distribučnej siete podnikateľa PEUGEOT SLOVAKIA, s. r.o.   

Úrad na základe uvedených skutočností konštatuje, že predmetné ustanovenia spĺňajú podmienky stanovené § 6 ods. 3 písm. a) a b) zákona. 

Predmetné dojednanie súčasne neukladá účastníkom dohody také obmedzenia, ktoré nie sú nevyhnutné na dosiahnutie cieľov dohody (zabezpečenie rovnako kvalitných služieb zákazníkom v rámci primárnej aj sekundárnej distribučnej siete a ochrana dobrého mena koncesionárov a značky PEUGEOT) a zároveň neumožňuje účastníkom dohody vylúčiť súťaž vo vzťahu k podstatnej časti dotknutého tovaru na relevantnom trhu, čím spĺňa aj podmienky § 6 ods. 3 písm. c) a d) zákona.

9.	Čl. VII, body 1, 2, 3 – v znení: „ ...Koncesionár vyvinie a uvedie do praxe, v súčinnosti s Dovozcom a v rámci ním určených smerníc, spôsoby rozvoja obchodnej činnosti, ......najmä pokiaľ ide o metódy oslovenia zákazníkov, predaja a popredajných služieb.....“, „Koncesionár bude okrem iného disponovať potrebným personálom, zariadením, technickým a administratívnym vybavením, najmä obchodom s náhradnými dielmi a opravárskou dielňou zodpovedajúcou normám....určeným Dovozcom“ a „Koncesionár (....) bude uplatňovať metódy predaja, opráv a bude využívať zariadenia, prístroje a súčiastky odporučené Dovozcom a bude rešpektovať inštrukcie a časové rozvrhy opráv. Koncesionár zabezpečí zaučenie personálu podľa smerníc Dovozcu“.   

	Tieto dojednania posudzoval úrad z hľadiska splnenia podmienok § 6 ods. 3 zákona spoločne, nakoľko sledujú a spolu súvisia.

Tieto dojednania predstavujú dohodu obmedzujúcu súťaž, nakoľko obmedzujú voľnosť koncesionára rozhodovať o spôsobe rozvoja jeho obchodnej činnosti, ako aj o zabezpečovaní opráv a údržby motorových vozidiel.  
 
Posúdenie predmetných dojednaní z hľadiska podmienok stanovených v § 6 ods. 3 zákona:

	Zámerom týchto obmedzení uvalených na koncesionára je dosiahnutie jednotného prístupu k zákazníkovi tak, aby sa tento stretával v predajniach a servisných miestach značky PEUGEOT kdekoľvek na území Slovenska s rovnako kvalitnými službami a zároveň mal možnosť ľahko sa orientovať v ponúkaných službách. V dôsledku týchto ustanovení sú predajné a servisné priestory jednotlivých koncesionárov rovnako architektonicky riešené, aplikujú unifikovaný systém vybavovania požiadaviek zákazníkov a disponujú jednotným informačným systémom.
	
	Požiadavky na osobitné technické vybavenie vyplývajú z charakteru automobilov ako tovarov, ktoré sú z technického hľadiska veľmi zložitými výrobkami, nie sú predmetom bežnej dennej spotreby a sú finančne náročné na obstaranie. 
	
	Z charakteru tovaru vyplýva aj požiadavka na špeciálne vyškolený personál, ktorý musí dôkladne poznať predávaný výrobok a služby spojené s jeho užívaním, aby dokázal podať zákazníkovi presné a úplné informácie. Automobily jednotlivých značiek sa odlišujú najmä po technickej stránke a preto je nevyhnutné zaškolenie servisných mechanikov na údržbu a opravu konkrétnej značky priamo podľa inštrukcií a skúseností získaných od samotného výrobcu. Prípadné neodborné zaobchádzanie môže ovplyvniť vlastnosti vozidla a jeho bezpečnosť. 

	Zjednotený systém predajní a servisných miest značky PEUGEOT prispieva k zlepšeniu distribúcie a k zvýšeniu kvality ponúkaných služieb, z čoho v konečnom dôsledku profituje najmä spotrebiteľ. Podľa názoru úradu sú splnené podmienky § 6 ods. 3 písm. a) a b) zákona. 

Predmetné dojednanie súčasne neukladá účastníkom dohody také obmedzenia, ktoré nie sú nevyhnutné na dosiahnutie cieľov dohody (zabezpečenie rovnako kvalitných služieb zákazníkom na všetkých predajných a servisných miestach značky PEUGEOT) a zároveň neumožňuje účastníkom dohody vylúčiť súťaž vo vzťahu k podstatnej časti dotknutého tovaru na relevantnom trhu, čím spĺňa aj podmienky § 6 ods. 3 písm. c) a d) zákona.

10.	Čl. IX, bod 2 – v znení: „Koncesionár zabezpečí všetku potrebnú reklamu za účelom predaja vozidiel v lokálnej tlači alebo inými prostriedkami, znenie tejto reklamy ako aj návrhy reklamných akcií musia byť v dostatočnom predstihu predložené Dovozcovi na predchádzajúce schválenie.“ a Čl. IX, bod 3 – v znení „........................................................................................................................................................................................................“ (obchodné tajomstvo – pozn.)

Tieto dojednania posudzoval úrad z hľadiska splnenia podmienok § 6 ods. 3 zákona spoločne, nakoľko sledujú podobný cieľ a spolu súvisia.
 
	Všetky dojednania predstavujú dohodu obmedzujúcu súťaž obsahujúcu záväzok obmedzenia a kontroly odbytu a investícií podľa § 4 ods. 3 písm. b) zákona.
 
Posúdenie predmetných dojednaní z hľadiska podmienok stanovených v § 6 ods. 3 zákona:

	Cieľom predmetných dojednaní je predovšetkým ochrana ochrannej známky PEUGEOT a dobrého mena značky PEUGEOT. Jedným z oprávnení koncesionára je jeho oprávnenie používať ochrannú známku PEUGEOT pri svojej obchodnej činnosti. V záujme predchádzania prípadnému zneužitiu ochrannej známky si podnikateľ PEUGEOT SLOVAKIA, s. r. o. zabezpečuje právo schvaľovať vopred návrh použitej reklamy. Rovnaký cieľ sleduje aj ustanovenie čl. IX, bod 3. 
	Zámerom týchto ustanovení je tiež uplatňovanie jednotného prístupu k zákazníkom, ktorí reklamu vnímajú predovšetkým ucelene ako reklamu výrobkov značky PEUGEOT a nie ako reklamu jednotlivých koncesionárov.

	Uvedené obmedzenie súvisí s vyššie rozoberanými ustanoveniami týkajúcimi sa jednotnej organizácie celej distribučnej siete a záujmu podnikateľa PEUGEOT SLOVAKIA, s. r. o. zabezpečiť, aby sa zákazník stretával s rovnakým štandardom služieb u ktoréhokoľvek koncesionára. Účinná reklama je dôležitým prostriedkom získania pozornosti zákazníka a tým zároveň podpory predaja výrobku. Vzhľadom na to, že v tomto prípade sa jedná predovšetkým o reklamu výrobku – automobilov značky PEUGEOT a nie o reklamu jednotlivých koncesionárov, úrad konštatuje, že tieto ustanovenia prispievajú k zlepšeniu distribúcie predmetného tovaru. Spĺňajú preto podmienku § 6 ods. 3 písm. a) zákona. Rovnako je splnená aj podmienka § 6 ods. 3 písm. b) zákona, pretože prostredníctvom jednotnej reklamy získava spotrebiteľ ucelené a vierohodné informácie o výrobku ako takom.

Predmetné dojednanie súčasne neukladá účastníkom dohody také obmedzenia, ktoré nie sú nevyhnutné na dosiahnutie cieľov dohody a zároveň neumožňuje účastníkom dohody vylúčiť súťaž vo vzťahu k podstatnej časti dotknutého tovaru na relevantnom trhu, čím spĺňa aj podmienky § 6 ods. 3 písm. c) a d) zákona.

11.	Čl. X, bod 1 – v znení: „Koncesionár spravuje sklad náhradných dielov, príslušenstva a vybavenia, zriadený proporcionálne podľa potrieb svojich zákazníkov a v zložení podľa smerníc Dovozcu. Koncesionár vynaloží všetko svoje úsilie na dosiahnutie....................................................................(obchodné tajomstvo – pozn.), ktoré predtým zadováži od Dovozcu.“ 

Tieto dojednania posudzoval úrad z hľadiska splnenia podmienok § 6 ods. 3 zákona spoločne, nakoľko sledujú podobný cieľ a spolu súvisia.
 
	Obe dojednania predstavujú dohodu obmedzujúcu súťaž, nakoľko obmedzujú voľnosť koncesionára rozhodnúť, aký bude sortiment jeho náhradných dielov na sklade, resp. aký objem náhradných dielov predá v stanovenom období.

Posúdenie predmetného dojednania z hľadiska podmienok stanovených v § 6 ods. 3 zákona:

	Stanovenie ročného objemu predaja náhradných dielov vychádza zo stanoveného ročného objemu predaja nových automobilov značky PEUGEOT. Tieto objemy sú stanovené na základe objektívnych kritérií tak, aby neboli pre koncesionárov nesplniteľné. 

Zabezpečenie skladových zásob náhradných dielov v štruktúre a objeme podľa smerníc podnikateľa PEUGEOT SLOVAKIA, s. r. o. umožňuje koncesionárovi pružne reagovať na požiadavky zákazníka a skrátiť lehoty na vykonanie opráv, čo výrazne prispieva k skvalitneniu a zrýchleniu služieb zákazníkom. Tieto ustanovenia teda prispievajú k zlepšeniu distribúcie tovaru, a podpore hospodárskeho rozvoja, čím je splnená podmienka § 6 ods. 3 písm. a) zákona a tiež poskytujú časť prospechu aj spotrebiteľom, čím spĺňajú aj podmienku stanovenú § 6 ods. 3 písm. b) zákona.
	
	Súčasne úrad dospel k záveru, že neukladajú účastníkom dohody také obmedzenia, ktoré nie sú nevyhnutné na dosiahnutie cieľa dohody (poskytovanie kvalitných a rýchlych služieb zákazníkom), čím je splnená aj podmienka § 6 ods. 3 písm. c) zákona a neumožňujú vylúčiť súťaž vo vzťahu k podstatnej časti dotknutého tovaru na relevantnom trhu a tým neodporujú ani ustanoveniu § 6 ods. 3 písm. d) zákona.     

12.	Čl. X, bod 5 ods. 1)  v znení: „Koncesionár sa zaväzuje nepoužívať a nepredávať  iné náhradné diely ako tie, ktoré sú dodávané Dovozcom, alebo ktoré  dosahujú ich kvalitu. Takisto príslušenstvo a  vybavenie,  ktoré Koncesionár ponúka svojim zákazníkom musí dosahovať kvalitu príslušenstva a vybavenia predávaných  Dovozcom“.... a bod 2 v časti:  „Koncesionár nebude používať a/alebo predávať náhradné diely, vybavenie  alebo príslušenstvo, ktoré sú falzifikované.“

Toto dojednanie predstavuje dohodu obmedzujúcu súťaž, obsahujúcu záväzok obmedzenia a kontroly odbytu podľa § 4 ods. 3 písm. b) zákona. 

Posúdenie predmetného  dojednania z hľadiska podmienok stanovených v § 6 ods. 3 zákona:

Podľa vyjadrení podnikateľa PEUGEOT SLOVAKIA, s.r.o., dodržiavanie týchto ustanovení zo strany koncesionára slúži na zabezpečenie maximálnej spoľahlivosti vymieňaných náhradných dielov, nakoľko náhradné diely, príslušenstvo a vybavenie pochádzajúce od iných výrobcov, ktoré   nedosahujú kvalitu originálnych náhradných dielov môžu podstatným spôsobom ovplyvniť vlastnosti vozidla a jeho bezpečnosť. Vzhľadom na povahu motorových vozidiel ako predmetov dlhodobej spotreby, vysoko technicky náročných a s ohľadom na skutočnosť, že motorové vozidlá značky PEUGEOT sú všeobecne známe svojou vysokou kvalitou, typickým dizajnom a dlhodobou životnosťou, považuje za nevyhnutné týmto spôsobom zároveň chrániť dobré meno značky PEUGEOT. 

Úrad konštatuje, že požiadavka podnikateľa PEUGEOT SLOVAKIA, s. r. o., aby koncesionár nepoužíval  a nepredával  iné  náhradné diely, vybavenie a príslušenstvo ako tie, ktoré sú dodané dovozcom alebo také, ktoré dosahujú ich kvalitu ako aj požiadavka nepoužívať resp. nepredávať falzifikáty  vyplýva zo záujmu podnikateľa PEUGEOT SLOVAKIA, s. r. o. na tom, aby  koncesionár  ako súčasť  celkovej distribučnej siete poskytoval zákazníkom kvalitné služby zodpovedajúce dobrému menu značky PEUGEOT. Pre splnenie tohto cieľa je nevyhnutné obmedziť používanie náhradných dielov len na tie, ktoré dosahujú kvalitu náhradných dielov pochádzajúcich od výrobcu a vylúčenie používania falzifikátov náhradných dielov, vybavenia resp. príslušenstva.  Toto dojednanie teda vylučuje  použitie a predaj tých dielov, vybavenia a príslušenstva, ktoré  kvalitatívne nezodpovedajú  dodávkam od  dovozcu.  Úrad konštatuje, že uvedené ustanovenie  prispieva k zlepšeniu distribúcie a kvality poskytovaných služieb, z čoho získava primeraný prospech spotrebiteľ.  Úrad dospel k záveru, že sú tým splnené podmienky § 6 ods. 3 písm. a) a b) zákona. 

Koncesionárovi je predmetným dojednaním ponechaná možnosť slobodného výberu náhradných dielov, príslušenstva a vybavenia, ktoré  vyhovujú  kvalite originálnych dodávok od dovozcu, alebo presahujú  tento kvalitatívny štandard.  Obmedzenie koncesionára nepoužívať a nepredávať také náhradné diely, príslušenstvo a vybavenie, ktoré  nedosahujú  kvalitu  tohto tovaru, dodávaného dovozcom  resp. falzifikátov  je nevyhnutné  na dosiahnutie cieľov dohody (zabezpečenie  požadovanej kvality služieb zákazníkom používaním kvalitných a kompatibilných náhradných dielov a ochrana dobrého mena značky PEUGEOT). Úrad konštatuje, že predmetné ustanovenie spĺňa podmienku § 6 ods. 3 písm. c) zákona a nakoľko neumožňuje účastníkom dohody vylúčiť súťaž vo vzťahu k podstatnej časti dotknutého tovaru na relevantnom trhu, spĺňa aj podmienku § 6 ods. 3 písm. d) zákona.

Čl. X, bod 5 ods. 2) v časti: „Bolo výslovne dohodnuté, že Koncesionár  sa zaväzuje používať v rámci opráv, ktoré idú celkom  alebo z časti na ťarchu Dovozcu (...) výlučne náhradné diely, vybavenie a príslušenstvo dodávané Dovozcom.“ 

 Toto dojednanie predstavuje dohodu obmedzujúcu súťaž, nakoľko  obsahuje záväzok  koncesionára v prípade záručných opráv, bezplatného servisu a  služieb  uvedených v servisných zmluvách dovozcu používať výhradne náhradné diely, vybavenie a príslušenstvo dodané dovozcom. 

Posúdenie predmetného  dojednania z hľadiska podmienok stanovených v § 6 ods. 3 zákona:

Používanie výhradne originálnych náhradných dielov  pochádzajúcich od výrobcu (prostredníctvom dovozcu)  v rámci  záručných opráv, bezplatného servisu a pod. má za cieľ zaručiť zákazníkovi  maximálnu spoľahlivosť vymieňaných  náhradných dielov, vybavenia a príslušenstva ako aj  vylúčenie rizika  možného opakovania opravy počas záruky vplyvom nie úplnej kompatibility použitých náhradných dielov  a to počas  záručnej lehoty,  kedy za prejavené  vady výrobku zodpovedá výrobca.  Predmetné ustanovenie  slúži na zabezpečenie maximálnej spoľahlivosti vymieňaných náhradných dielov a bezpečnosti pri používaní vozidla v čase jeho zábehu, kedy sa aj napriek vysokej kvalite a dlhodobej životnosti môžu prípadné vady prejaviť.

Úrad konštatuje, že uvedené ustanovenie  prispieva k zlepšeniu distribúcie a kvality poskytovaných služieb, z čoho získava primeraný prospech spotrebiteľ.  Podľa názoru úradu sú tým splnené podmienky § 6 ods. 3 písm. a) a b) zákona. 

Predmetné obmedzenie neukladá účastníkom dohody také obmedzenie, ktoré nie je nevyhnutné  na dosiahnutie cieľov dohody.   Nakoľko  opravy, na ktoré sa toto obmedzenie vzťahuje sú  hradené sčasti alebo úplne dovozcom,  je takéto obmedzenie nevyhnutné na zabezpečenie oprávnenej požiadavky dovozcu predísť opakovaniu opráv v rámci záruky. Úrad konštatuje, že predmetné ustanovenie spĺňa podmienku § 6 ods. 3 písm. c) zákona.

Predmetné dojednanie neumožňuje účastníkom dohody vylúčiť súťaž vo vzťahu k podstatnej časti dotknutého tovaru na relevantnom trhu, čím spĺňa aj podmienku § 6 ods. 3 písm. d) zákona.

	 
13.	Čl. X, bod 6 – v znení: „Koncesionár sa zaväzuje striktne dodržiavať inštrukcie Dovozcu najmä pokiaľ ide o organizáciu predajne, zásobovanie a distribúciu náhradných dielov, príslušenstva a vybavenia“ a Čl. X, bod 7 – v znení „Koncesionár zabezpečí potrebnými opatreniami zo strany svojich Agentov rešpektovanie rovnakých obchodných povinností, ako sám na seba prevzal v súvislosti s predajom náhradných dielov.“

	Tieto dojednania posudzoval úrad z hľadiska splnenia podmienok § 6 ods. 3 zákona spoločne, nakoľko sledujú podobný cieľ a spolu súvisia.

	Tieto dojednania predstavujú dohodu obmedzujúcu súťaž, nakoľko obmedzujú koncesionára, resp. jeho agentov  rozhodovať o tom, akým spôsobom zabezpečia realizáciu uvedených činností v rámci svojej obchodnej činnosti.
 
Posúdenie predmetných dojednaní z hľadiska podmienok stanovených v § 6 ods. 3 zákona:

	Zámerom týchto obmedzení uvalených na koncesionára je dosiahnutie jednotného prístupu k zákazníkovi tak, aby sa tento stretával v predajniach a servisných miestach značky PEUGEOT kdekoľvek na území Slovenska s rovnako kvalitnými službami.  Nakoľko aj agenti koncesionára tvoria súčasť distribučnej siete, je potrebné, aby aj oni spĺňali rovnaké kritériá ako koncesionári.
	
Zjednotený systém predajní a servisných miest značky PEUGEOT prispieva k zlepšeniu distribúcie a k zvýšeniu kvality ponúkaných služieb, z čoho v konečnom dôsledku profituje najmä spotrebiteľ. Podľa názoru úradu sú splnené podmienky § 6 ods. 3 písm. a) a b) zákona. 

Predmetné dojednanie súčasne neukladá účastníkom dohody také obmedzenia, ktoré nie sú nevyhnutné na dosiahnutie cieľov dohody (zabezpečenie rovnako kvalitných služieb zákazníkom na všetkých predajných a servisných miestach značky PEUGEOT) a zároveň neumožňuje účastníkom dohody vylúčiť súťaž vo vzťahu k podstatnej časti dotknutého tovaru na relevantnom trhu, čím spĺňa aj podmienky § 6 ods. 3 písm. c) a d) zákona.

14.	Čl. XI, bod 2 – v znení: „ .....................................................................................
.......................................................................................................................................
...................................................................“ (obchodné tajomstvo – dojednanie týkajúce sa výpovednej lehoty - pozn.)

	Vybudovanie kvalitnej a stabilnej distribučnej siete si vyžaduje náročné investície zo strany podnikateľa PEUGEOT SLOVAKIA, s. r. o. aj zo strany jednotlivých koncesionárov. Ako vyplýva z kontextu celej zmluvy, koncesionár je povinný dodržiavať inštrukcie týkajúce sa vzhľadu predajne, organizácie predaja, poskytovania služieb a iné, tak aby sa zákazník na všetkých servisných miestach značky PEUGEOT stretával s rovnakým štandardom služieb. Takéto prispôsobovanie podnikateľskej činnosti predstavuje pre jednotlivých koncesionárov finančné investície. 

	V prípade, že by sa dovozca rozhodol nepokračovať v spolupráci s koncesionárom, zmena podnikateľských aktivít by pre koncesionára predstavovala značné náklady, čím by bol nepochybne znevýhodnený pri svojej ďalšej obchodnej činnosti.  Z uvedených skutočností vyplýva, že v záujme ochrany koncesionárových investícií je výpovedná lehota neprimerane krátka. 
 
Z podkladov a vyjadrení, ktoré  mal úrad k dispozícii  od podnikateľa PEUGEOT SLOVAKIA, s. r. o. z predchádzajúceho konania vyplynulo, že má záujem vybudovať kvalitnú distribučnú sieť, postavenú na stabilných vzťahoch s jednotlivými koncesionármi. Preto jednotlivým koncesionárom navrhol uzatvoriť zmluvy na dobu neurčitú a v záujme zabezpečenia rovnakých  podmienok ponechal toto ustanovenie aj v prípade  podnikateľa LION CAR, s. r. o.

Ako už bolo vysvetlené, podnikateľ PEUGEOT SLOVAKIA, s.r.o. prebral celú sieť predajcov po predchádzajúcom dovozcovi a ponúkol im ďalšiu spoluprácu za čiastočne zmenených podmienok. Je teda zrejmé, že v procese vyhodnocovania kvalít jednotlivých koncesionárov môže dôjsť k tomu, že podnikateľ PEUGEOT SLOVAKIA, s. r. o nebude mať záujem o spoluprácu s koncesionármi nespĺňajúcimi požadované kritériá alebo naopak, niektorí z koncesionárov nemusia mať za podmienok daných zmluvou záujem na ďalšej spolupráci s podnikateľom PEUGEOT SLOVAKIA, s. r. o.  V zmluve dohodnutá výpovedná lehota preto umožňuje obom zmluvným stranám pružne reagovať v prípadoch, kedy už nebudú mať záujem na ďalšom plnení zmluvy. 

Na základe uvedených skutočností v súlade s posudzovaním predmetnej  Koncesionárskej zmluvy ako súčasti  celkového distribučného systému a  v kontexte s obdobím jeho reorganizácie,  úrad konštatuje, že toto ustanovenie spĺňa podmienky stanovené § 6 ods. 3 písm. a) až d) zákona. 

	Podľa § 38 ods. 1 zákona za porušenie § 4 ods. 1 zákona (zákaz uzatvoriť dohodu obmedzujúcu súťaž) úrad uloží pokutu podnikateľovi pokutu do 10% z obratu podľa § 10 ods. 3 zákona za predchádzajúce uzavreté účtovné obdobie a podnikateľovi, ktorý za predchádzajúce uzavreté účtovné obdobie dosiahol obrat do 10 000 Sk, ktorý nemal obrat alebo nie je možné jeho obrat vyčísliť, do 10 miliónov Sk. 
	
	V zmysle § 38 ods. 3 zákona túto povinnosť nemá úrad v prípade, že podnikateľ následne úrad požiada o udelenie individuálnej výnimky  podľa § 6 ods. 3 zákona a preukáže, že nedošlo k realizácii dohody obmedzujúcej súťaž. 

Keďže  posudzovaná  Koncesionárska zmluva bola uzatvorená dňa 20.06.2003 a následne dňa 08.07.2002 predložená úradu na vydanie rozhodnutia v zmysle § 6 ods. 3 zákona,  pričom  k jej realizácii nedošlo,  úrad nepristúpil k uloženiu pokuty.

Na základe zhodnotenia všetkých skutočností, ktoré sú uvedené v odôvodnení tohto rozhodnutia úrad rozhodol tak, ako je uvedené vo výrokovej časti  tohto rozhodnutia.

Poučenie:

	Podľa § 34 ods. 1 v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z.  proti tomuto rozhodnutiu možno podať rozklad Rade úradu prostredníctvom odboru dohôd obmedzujúcich súťaž do 15 dní odo dňa doručenia rozhodnutia. V zmysle § 61 ods. 1 zákona č. 71/1967 Zb. o správnom konaní v znení neskorších predpisov má včas podaný rozklad odkladný účinok.

					

						Ing. Ján Šufliarsky
				riaditeľ odboru dohôd obmedzujúcich súťaž

Rozhodnutie sa doručí:

Mgr. Darina Leuchterová, komerčná právnička, Kapitulská 18/A, 811 01 Bratislava

LION CAR, s. r. o., Námestie  Ľudovíta Štúra 31, 974 01 Banská Bystrica,  adresa pre doručovanie  -  Partizánska cesta 83, 974 01  Banská Bystrica